Uxue Diez Guiral

Uxue Diez Guiral (Urnieta, Gipuzkoa, 1994ko apirilaren 29a) Hezkuntzan doktorea da eta irakasle laguntzailea Euskal Herriko Unibertsitatean.  Identitateak eta orientazioak ikasgela barruan duten eraginaren gaineko ikerketak egin ditu genero- eta queer-ikuspegiak txertatuz.  Hizkuntzen eta Literaturaren Didaktikan jarduten du eta eleaniztasuna eta hizkuntza gutxituaren (hots, euskara) gaineko aferak ditu irakas- eta ikergai.

## Ibilbide akademikoa 
Ingeles Ikasketetan graduatua da eta Hezkuntza Zientzietan doktorea (EHU). 2016-2017 ikasturtean Derrigorrezko Bigarren Hezkuntzako eta Batxilergoko, Lanbide Heziketako eta Hizkuntzen Irakaskuntzako Masterra egin zuen Salamancako Unibertsitatean (USAL) eta 2017-2018 ikasturtean Eleaniztasuna eta Hezkuntza Masterra EHUn. Horrez gain, University of Edinburgh nazioarteko egonaldia burutu zuen 2021. urtean.

## Ikerketa 
Hezkuntza Zientzietan nazioarteko doktorea da (EHU). Bere doktorego-tesiaren helburua zera izan zen: euskal testuinguru eleaniztun konplexuan Komunikazio Hizkuntza-antsietatearen (KHA) eta Komunikazio-borondatearen (KB) arteko harremana aztertzea eta faktore horiek generoarekin duten lotura ikertu eta horretan sakontzea.

2021eko GazteARTEan ikerketa bekaren irabazlea izan zen Maite Azabal Gallegorekin batera.

2022ko Koldo Mitxelena XVI. Ikerketa Beka irabazi zuen Maite Azabal Gallego, Ane Fernández Trigo eta Aitor Narbarte Alvarezekin batera aurkeztutako #Kuirorartxibobizia izeneko proiektuarekin.  

Translenguar Pedagogicamente en el Curriculo eta Hizkuntza-Gaitasun Akademikoa eta Edukiaren Ulermena (HIGAEU) proiektuetan parte hartu du.

2025eko GazteARTEan ikerketa bekaren irabazlea izan zen Maite Azabal Gallegorekin batera.

2025ean EHUko Unidibertsitate Egunean omendua izan zen bere ikerlerroak genero eta identitate aniztasunari egindako ekarpenagatik.
alt=UEUren Ikerlhari bideopodcastaren grabazioa Eibarko Markeskoa jauregian. Mahaian ezkerretik eskumara Eider Saragueta, Ione Zuloaga Muxika, Uxue Diez Guiral, Sara Arruti Benito eta Uxue Fernandez Lasa|thumb|UEUren Ikerlhari bideopodcastaren grabazioa Eibarko Markeskoa jauregian. Mahaian ezkerretik eskumara Eider Saragueta, Ione Zuloaga Muxika, Uxue Diez Guiral, Sara Arruti Benito eta Uxue Fernandez Lasa

## Dibulgazioa 
UEUk ikertzaile gazteen ikusgarritasuna areagotzeko eta dibulgaziora begira sortutako ikerl(h)ari bideopodcastaren bigarren denboraldian parte hartu zuen, besteak beste, ikerkuntza eta generoaz jarduteko. 

Hainbat aldizkari eta egunkaritan zabaldu du bere jarduna, besteak beste: «Gaur egun ikastetxea ez da leku segurua LGTBI kolektiboarentzat» (BERRIA), "LGTBI+ gorroto delituen eta indarkeriaren formakuntzak zeharkakoa izan beharko luke ikastetxeetan" (Euskalerria Irratia) edo "Kolore denen neurrira nahi dute mundua" (Hitza)

Nazio zein nazioarteko hainbat kongresutan parte hartu du, esaterako, V International Conference for the Psychology of Language Learning, 34th International Conference on Foreign/Second Language Acquisition, The 12th International Conference on Third Language Acquisition and Multilingualism edota European Educational Research Association-en "Charting the Way Forward: Education, Research, Potentials and Perspectives". 

## Erreferentziak